
Info oppdatert 19.10.05st

	Høgskolen i Telemark

Avdeling for estetiske fag, folkekultur og lærerutdanning


	Matematikk 1  -  15+15 studiepoeng

	Fjernundervisning


Målgruppe:
Lærere som underviser eller som skal undervise i matematikk i grunnskolen og som 

mangler formell utdanning i faget. Lærere som har Matematikk 1 – 5 vekttall (15 stp) – 
etter rammeplan fra 1994 kan utvide utdanningen med 15 nye studiepoeng ved å ta 
modul 2 etter ny ordning.  Studiet er også aktuelt for lærere i
videregående opplæring.  

	 Innhold:
	Modul 1 *  15 stp
	Modul 2  *  15 stp

	 Målområde:
	Matematikk som skapende og resonnerende virksomhet 
	Matematikk som redskap og metode
	Matematikk i kultur og samfunn

	 Kunnskap i 

 matematikk: 
	Tall, regning, tallmønstre, algebra, geometri
	Funksjoner, statistikk, sannsynlighet
	Tallenes historie, geometri

	 Didaktikk:
	Begrepsdanning, utforsking, vurdering
	Realistisk matematikk-undervisning,

IKT,  matematiske modeller
	Kommunikasjon, mat. som skolefag, læreplan


Kurset bygger på rammeplan av 2003 for matematikk i lærerutdanningen.

De to modulene kan også taes enkeltvis. Samlet vil de utgjøre en videreutdanning på 30 studiepoeng.

Organisering:


Hver modul (à 15 studiepoeng) går over ett semester.

Modul 1 starter opp siste halvdel av august og avsluttes med eksamen i begynnelsen av januar.
Modul 2 starter opp i januar og avsluttes med eksamen i mai.

Studiet er organisert som fjernundervisning. Store deler av kommunikasjonen går via Internett både i undervisnings- og veiledningssammenheng. Andre sentrale arbeidsformer er lesing av pensumlitteratur, arbeid med oppgaver og utprøving av aktiviteter i klasserom. Studiet skal – om mulig – knyttes sammen med undervisning i egen klasse. Det vil være en fordel for deltakerne om man kan danne grupper, enten på samme arbeidsplass eller på kommunal / regional basis. Denne formen for organisering er viktig for at utdanningen skal bli praksisnær. Høgskolen vil være behjelpelig med å finne grupper til de som ønsker det, men ikke selv finner samarbeidspartnere. Gruppene kan ha inntil 5 medlemmer.

I løpet av kurset sendes det ut 8 undervisningsbrev, 4 per modul. De to første brevene sendes per post, mens de øvrige legges ut på Internett for nedlasting. Brevbesvarelser sendes faglærer for retting/kommentering til oppsatte frister, enten via vanlig post eller ved hjelp av innleveringsverktøyet i Classfronter.
Studentene vil også få opplæring i bruk av Excel og i å skrive matematisk tekst i Word.

Vi arrangerer to weekendsamlinger – én på høsten og én på våren. Deltagelse på disse er frivillig.

Neste oppstart:
Modul 1:  august 2006 – Modul 2:  Andre uke i januar 2006.


Pris: 
8 000 per modul – inkl. eksamensavgift, ekskl. litteratur

Det påløper en administrativ avgift dersom eksamen i modul 2 ønskes avviklet andre steder enn Notodden.
Søknadsfrist:
Til modul 1:  Senest innen 01.12.05  –  Til modul 2:  30.06.06
Kontaktperson:
Faglig ansvarlig:
Håvard Johnsbråten, tlf. 3502 6344, e-post: Havard.Johnsbraten@hit.no

Adm.:

Solveig Tokle,
 tlf. 3502 6314, e-post: Solveig.Tokle@hit.no

Kontakt oss for nærmere opplysninger.

Matematikk 1 – 30 studiepoeng – modulbasert fjernundervisning

Den første av modulene som skisseres her, vil i første rekke rette seg mot dem som ikke har noen formell utdanning i matematikk etter videregående skole. I likhet med gjeldende rammeplan for Matematikk 1 stilles det derfor ingen faglige krav for å følge denne modulen utover generell studiekompetanse.

Studieenheten er delt inn i to moduler. Samlet vil modulene utgjøre en videreutdanning på 30 studiepoeng bygget på rammeplanen for studieenheten Matematikk 1 i allmennlærerutdanningen.  Fagplanen må derfor ses i sammenheng med denne rammeplanen.  Fordelen med å knytte denne delen av kompetanseutviklingen til den eksisterende rammeplanen i lærerutdanningen ligger i at dette sikrer et nasjonalt nivå på utdanningen og det bidrar til å skape en samstemmighet med grunnutdanningen av lærere og med L97. I tillegg vil gjennomførte kursenheter automatisk kunne godkjennes som videreutdanning. 

MODUL 1 - Fokus på matematikk som skapende og resonnerende virksomhet

I modul 1 vil man blant annet vektlegge disse områdene:

· hvordan matematikk kan utfordre fantasi, initiativ og kreativitet 

· utforsking og problemløsing i en didaktisk sammenheng, bl a ved å forklare hvordan kunnskap i matematikk kan utvikles ved oppdagende og undersøkende læring

· elevers tenkemåter og begrepsutvikling i matematikk

· sentrale læringsteorier i faget

· ulike vurderingsformer og deres betydning for elevenes læringsprosess

· matematikkvansker

Matematisk fagstoff på modul 1 er blant annet:

· utviklingen av tallbegrepet, fra naturlige tall, via hele tall og rasjonale tall til reelle tall 

· aritmetikk, både utvikling av algoritmer og hoderegning 

· variabelbegrepet knyttet til tall og bokstaver, og i den forbindelse bruk av regneark

· utvikling av algebra som et funksjonelt språk til å beskrive matematiske sammenhenger

· geometri, origami
Gjennom arbeidet med det innholdet som er beskrevet i denne modulen vil vi synliggjøre tilknytningen til matematikk som redskap og metode og matematikkens rolle i kultur og samfunn. 

MODUL 2 - Fokus på matematikk som redskap og metode og i kultur og samfunn

I modul 2 vil man blant annet vektlegge disse områdene:

· matematiske problemer fra dagliglivet, for eksempel knyttet til personlig økonomi

· temaorganisering av innhold med tyngdepunkt i matematikk 

· prosjektarbeid med matematikk som regifag

· hovedlinjer i elevers tenkemåter og begrepsutvikling og drøfting av undervisningsmessige konsekvenser av elevers tidligere erfaring med matematikk i og utenfor skolen
· teknologiske hjelpemidler som lommeregner og regneark i tilknytning til geometri, statistikk og matematiske modeller og undervisningsmessige konsekvenser av bruken av disse

· bruk av målinger i praktiske sammenhenger

· fagets utvikling som skolefag, prinsippene i gjeldende læreplan og bruken av disse i planlegging, gjennomføring og vurdering av egen undervisning

· hva matematikkunnskap betyr for deltaking i et demokratisk samfunn og eksempler på hvordan matematikken preger samfunn og kultur 

· gutter og jenters holdninger til faget og undervisningsmessige konsekvenser av disse

· muligheter og utfordringer forbundet med matematikkundervisning i flerkulturelle klasser 

· hvordan matematikk, særlig tallære og geometri forekommer bl.a. i musikk, drama, kunst, arkitektur, håndverk

· vurdering av ulike læremidler som lærebøker, konkretiseringsmateriell og teknologiske hjelpemidler

· språkets betydning for læring og kommunikasjon i faget

· samarbeid i matematikk, den rollen samhandling og kommunikasjon har i læreprosessen og ved tilrettelegging av læringsmiljø i faget

Matematisk fagstoff på modul 2 er blant annet:

· variabelbegrepet og funksjonsbegrepet, analyse av funksjoner og enkle matematiske modeller

· statistiske undersøkelser og grafiske framstillinger av datamateriale

· sannsynlighetsbegrepet og enkel kombinatorikk 

· grunnleggende algebraiske lover og behandling av algebraiske uttrykk, løsning av likninger bl a andregradslikninger, og lineære likningssystemer med flere ukjente.

· grunnleggende egenskaper ved sentrale funksjoner som polynomer, rasjonale funksjoner og eksponentialfunksjonen

· ideene bak derivasjon og integrasjon og anvende dem i form av enkle grafiske og numeriske metoder

· ulike tallsystemer og hvordan disse kommer til uttrykk i vår egen og andres kultur

· deskriptiv statistikk og ideene bak analytisk statistikk

· etnomatematikk i for eksempel sanger, fortellinger, spill og mønstre fra forskjellige kulturer 

· eksempler på bruk av geometri i ulike kulturer

· matematikk i nærmiljøet

· egenskaper knyttet til sentrale geometriske figurer i plan og rom, inkludert geometriske aspekter knyttet til målinger

· geometriske transformasjoner

VURDERING
Det gis én samlet karakter, gradert fra A til F i hver modul på vitnemålet, hvor A er beste og E er laveste ståkarakter.

Alle delemner som inngår i en endelig karakter må være bestått for at hovedemnet skal få bestått karakter.

· Modul 1  (15 studiepoeng)


Vurderingen består av to komponenter:  mappevurdering og en individuell, skriftlig to dagers hjemmeprøve.


Ved mappevurdering velger studenten ut arbeid fra de oppgavene som gis i kurset.  Disse skal tjene som dokumentasjon og grunnlag for vurderingen.

Hjemmeprøven teller 3/5 og mappearbeidet 2/5 ved fastsetting av karakter på modulen.

Deltakerne oppfordres til å samarbeide om oppgaver og prosjekter til mappen.  Det kan være med lærere enten på samme skole eller på tvers av skoler. 

· Modul 2  (15 studiepoeng)

Studentene skal gjennomføre et utviklingsarbeid / en prosjektoppgave.  Modulen avsluttes med individuell, skriftlig prøve under eksamensvilkår.  

(Alle studenter vil kunne avlegge den individuelle prøven i sin egen landsdel). 

Den skriftlige prøven teller 3/5 og prosjektoppgaven 2/5 ved fastsetting av karakter på modulen.



================
Fagansvarlig:
Håvard Johnsbråten,
Tlf.:
35 03 63 44,
E-post:   Havard.Johnsbraten@hit.no

	*) Bekreftet kopi av relevant vitnemål er vedlagt    
 FORMCHECKBOX 


	

	*) Bekreftet kopi av relevant vitnemål ettersendes     FORMCHECKBOX 



	
	Vennligst kryss av her dersom du bare ønsker å  delta på en  av modulene:

 FORMCHECKBOX 

Modul 1 (15 stp)



Modul  2  (15 stp)


Start medio august 2006


 FORMCHECKBOX 

Start januar 2006






	
	Sendes i konvolutt merket ”matematikk 1”
eller pr. e-post ** til  Solveig.Tokle@hit.no
til
Høgskolen i Telemark

Avdeling for estetiske fag, folkekultur og lærerutdanning




v/Solveig Tokle                   

